Radio Kaapse Kansel tydelik van die lug weens plundering | Maroela Media
Radio Kaapse Kansel 729AM is Sondag sedert 02:00 tydelik van die lug af nadat plunderaars die stasie se sender beskadig het.
Kosie Burger, bedryfshoof van Radio Kaapse Kansel 729AM, sê die stasie se sender is op Klipheuwel tussen Stellenbosch en Malmesbury geleë.
Boosdoeners het in in die vroeë oggendure die elektriese heining ontkoppel en deur 'n dak geklim om toegang tot die sender te verkry. Die koperplaat waarop die sender staangemaak is, is uitgebreek en verwyder. Daar is ook skade aan ander toerusting aangerig.
Hoewel die polisie vanoggend na die toneel ontbied is, is dit nie in dié stadium duidelik wanneer die stasie weer op die lug sal wees nie. "Dit kan ure of selfs dae neem."
Kansel-luisteraars kan steeds regstreeks na Radio Kaapse Kansel luister op die radiostasie se slimfoon app, wat beskikbaar is by Apple iStore en Google Play Store, of besoek Radio Kaapse Kansel se webblad by www.kaapsekansel.co.za vir regstreekse uitsendings.
Burger het gesê die voorval is 'n groot slag vir die rasiostasie. "Dit is so goed soos 'n vulstasie sonder brandstof."